Malacky, 20.03.2019

Opatrenie č. 3/2019
Obsadzovanie miest a vedenie poradovníka žiadateľov   o umiestnenie do zariadenia opatrovateľskej služby                              Mestského centra sociálnych služieb Malacky

1.	Fyzická osoba, ktorá má záujem o umiestnenie v zariadení opatrovateľskej služby (ďalej len „ZOS“) doručí Mestskému centru sociálnych služieb Malacky (ďalej len “MsCSS“) žiadosť o poskytnutie tejto služby.
2.	Ak v čase podania žiadosti nie je v ZOS voľné miesto, je žiadateľ zaradený do príslušného poradovníka, ktorý vedie sociálny pracovník. 
3.	Do poradovníka sú žiadatelia umiestnení chronologicky, podľa doručenej žiadosti a podľa miesta trvalého bydliska. Žiadatelia s trvalým pobytom v meste Malacky sú zaradení do poradovníka A, žiadatelia s iným trvalým bydliskom sú zaradení do poradovníka B.
4.	Po uvoľnení miesta v ZOS sociálny pracovník vyzve k nástupu žiadateľa, ktorý je prvý v poradí. Prednostne sú umiestnení žiadatelia z poradovníka A. V prípade, že v poradovníku A sa nenachádza žiadny žiadateľ, je vyzvaný k nástupu prvý v poradí z poradovníka B. Ak sa uvoľní miesto po mužovi, spravidla sa obsadzuje mužom. Ak sa uvoľní miesto po žene, spravidla sa obsadzuje ženou. 
5.	Ak je žiadateľ, ktorý sa dostane v poradovníku na prvé miesto vyzvaný k nástupu a nenastúpi v určenej lehote, bude z poradovníka vyradený a bude oslovený nasledujúci žiadateľ. Vyradený žiadateľ môže byť znova zaradený do poradovníka až pol roka po vyradení, na základe podania novej žiadosti.
6.	V odôvodnených prípadoch môže byť prijatý do ZOS žiadateľ, ktorý nie je v poradí. Dôvodom takéhoto postupu musí byť život ohrozujúca situácia, ktorá sa posudzuje individuálne.
7.	Do ZOS môže byť prijatý žiadateľ, ktorý je odkázaný na túto službu 
a) v zmysle § 36, má stupeň odkázanosti II. – VI., 
b) netrpí žiadnym zdravotným postihnutím indikovaným v špecializovanom zariadení (Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS, organický psychosyndróm ťažkého stupňa), 
c) nemá infekčné ochorenie,
d) nie je trvalo pripútaný na lôžko.

Odkázanosť podľa písm. a) preukazuje žiadateľ Rozhodnutím o odkázanosti, ktoré vydáva obec v mieste trvalého bydliska; odkázanosť podľa písm. b) a c) preukazuje žiadateľ potvrdením od obvodného lekára, resp. príslušného špecialistu.
8.	Ak ubytovanému klientovi končí zmluva o poskytovaní sociálnej služby v ZOS a požiada o jej predĺženie, môže byť uzatvorený dodatok k tejto zmluve na určitý čas, ak tomu nebránia okolnosti a sociálny pracovník v ZOS odporučí predĺženie pobytu.
9.	V prípade, že v zariadení opatrovateľskej služby sú voľné miesta, môžu byť obsadené v rámci odľahčovacej služby.
10.	Toto opatrenie nadobúda účinnosť dňom 21.03.2019 a zároveň sa ruší Opatrenie          č. 2/2015 zo dňa 26.05.2015.

Mgr. Melánia Dujsíková
			             				                 riaditeľka MsCSS